ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์วิธีการและเงื่อนไขการขอรับใบอนุญาตและการขอรับหนังสือสำคัญตามพระราชบัญญัติควบคุมยางพ.ศ. ๒๕๔๒โดยวิธีการทางอิเล็กทรอนิกส์พ.ศ. ๒๕๕๙ ด้วยระเบียบสำนักนายกรัฐมนตรีว่าด้วยการเชื่อมโยงข้อมูลอิเล็กทรอนิกส์สำหรับการนำเข้าการส่งออก การนำผ่าน และโลจิสติกส์ พ.ศ. ๒๕๕๗มีวัตถุประสงค์เพื่อเพิ่มขีดความสามารถในการแข่งขันของประเทศการอำนวยความสะดวกทางการค้าระหว่างประเทศ และการให้บริการของรัฐที่ทันสมัยสะดวก รวดเร็ว และเป็นมาตรฐาน อีกทั้งเพื่อให้สอดคล้องกับความตกลงว่าด้วยการอำนวยความสะดวกด้านศุลกากรด้วยระบบอิเล็กทรอนิกส์ของอาเซียน(Agreement to Establish and Implement the ASEAN Single Window) จึงจำเป็นต้องจัดให้มีระบบการเชื่อมโยงข้อมูลอิเล็กทรอนิกส์ณ จุดเดียว (National - Single - Window) และกำหนดให้การขอและการออกใบอนุญาตใบรับรอง หรือเอกสารอื่นใดเกี่ยวกับการนำเข้า การส่งออก การนำผ่าน และโลจิสติกส์สามารถดำเนินการได้ในรูปแบบของข้อมูลอิเล็กทรอนิกส์ประกอบกับตามข้อ ๕ของระเบียบดังกล่าวกำหนดให้หน่วยงานของรัฐที่ต้องปฏิบัติตามระเบียบนี้มีอำนาจออกระเบียบ ประกาศคำสั่ง หรือข้อกำหนดอื่น เพื่อปฏิบัติตามระเบียบนี้ดังนั้นเพื่อให้การบริหารจัดการเกี่ยวกับการให้บริการออกใบอนุญาตนำเข้าใบอนุญาตส่งออกสินค้า และหนังสือสำคัญการดำเนินการตามกฎหมายที่อยู่ในความรับผิดชอบของกรมวิชาการเกษตรเป็นไปตามระเบียบดังกล่าวโดยอาศัยอำนาจตามความในพระราชบัญญัติระเบียบบริหารราชการแผ่นดิน พ.ศ. ๒๕๓๔และที่แก้ไขเพิ่มเติม มาตรา ๓๒ กฎกระทรวงแบ่งส่วนราชการกรมวิชาการเกษตร กระทรวงเกษตรและสหกรณ์ พ.ศ. ๒๕๕๗ พระราชบัญญัติควบคุมยางพ.ศ. ๒๕๔๒ มาตรา ๖ มาตรา ๗ มาตรา ๑๘มาตรา ๒๐ มาตรา ๒๑ มาตรา ๒๒ มาตรา ๒๕ มาตรา ๒๖ มาตรา ๒๗ มาตรา ๒๙ มาตรา ๓๐ มาตรา๓๑ มาตรา ๓๕ มาตรา ๓๗ มาตรา ๓๘ มาตรา ๓๙ และมาตรา ๔๐อธิบดีกรมวิชาการเกษตรจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขอรับใบอนุญาตและการขอรับหนังสือสำคัญตามพระราชบัญญัติควบคุมยาง พ.ศ. ๒๕๔๒ โดยวิธีการทางอิเล็กทรอนิกส์ พ.ศ. ๒๕๕๙ข้อ๒[๑] ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปข้อ๓ ในประกาศนี้ใบอนุญาต หมายความว่า ใบอนุญาตนำเข้า ส่งออก นำผ่านส่งต่อและโลจิสติกส์ และให้หมายความรวมถึงใบรับรองหรือเอกสารอื่นใดที่กรมวิชาการเกษตรเป็นผู้ออกให้เพื่อการนำเข้า การส่งออก การนำผ่านและโลจิสติกส์ ตามพระราชบัญญัติควบคุมยาง พ.ศ.๒๕๔๒หนังสือสำคัญการดำเนินการ หมายความว่าใบรับรองหรือเอกสารอื่นใดที่กรมวิชาการเกษตรเป็นผู้ออกให้ตามพระราชบัญญัติควบคุมยางพ.ศ. ๒๕๔๒ เว้นแต่ใบอนุญาตรายการสินค้า หมายความว่าชื่อหรือคำอธิบายของสินค้า (Description) ตามพิกัดศุลกากรและรหัสสถิติรหัสพิกัดศุลกากรและรหัสสถิติ หมายความว่ารหัสพิกัดศุลกากรซึ่งประกอบด้วย ตอน ประเภทของประเภทย่อย และรหัสสถิติของสินค้าข้อ๔ ผู้ใดประสงค์จะขอรับใบอนุญาตหรือหนังสือสำคัญการดำเนินการตามพระราชบัญญัติควบคุมยางพ.ศ. ๒๕๔๒ สามารถดำเนินการได้ในรูปแบบของข้อมูลอิเล็กทรอนิกส์อีกวิธีการหนึ่งในการขอรับใบอนุญาตหรือหนังสือสำคัญการดำเนินการโดยวิธีการทางอิเล็กทรอนิกส์ผู้นั้นต้องดำเนินการขึ้นทะเบียนเป็นผู้ประกอบการในระบบทะเบียนผู้ประกอบการ(Registration - Database) ไว้กับกรมวิชาการเกษตรตามหลักเกณฑ์วิธีการที่กรมวิชาการเกษตรกำหนดข้อ๕ ผู้ประกอบการตามข้อ ๔ที่ประสงค์จะขอรับใบอนุญาตหรือหนังสือสำคัญดำเนินการต้องนำส่งข้อมูลอิเล็กทรอนิกส์ถูกต้องครบถ้วนและเป็นจริงทุกประการภายใต้หลักเกณฑ์ของกฎหมายว่าด้วยธุรกรรมทางอิเล็กทรอนิกส์และต้องปฏิบัติดังต่อไปนี้(๑)ผู้ประกอบการผู้ใดประสงค์จะขอรับใบอนุญาตหรือหนังสือสำคัญการดำเนินการตามกฎหมายที่กรมวิชาการเกษตรรับผิดชอบที่จะนำเข้าส่งออก นำผ่าน ส่งต่อ จะต้องระบุรหัสพิกัดศุลกากรและรหัสสถิติรายการสินค้าตามบัญชีแนบท้ายประกาศนี้(๒)ผู้ประกอบการต้องปฏิบัติตามกฎ ระเบียบ ประกาศ ที่เกี่ยวข้องกับสินค้านั้น ๆหากฝ่าฝืนหรือไม่ปฏิบัติตามหรือปฏิบัติไม่ครบถ้วนกรมวิชาการเกษตรจะดำเนินการตามที่กฎระเบียบ ประกาศนั้นกำหนดไว้(๓)สินค้าหรือรายการที่ระบุในใบอนุญาตหรือหนังสือสำคัญการดำเนินการต้องเป็นสินค้าหรือรายการที่ถูกต้องตาม (๑)ผู้ประกอบการจะต้องพิสูจน์และแสดงหลักฐานที่เกี่ยวข้องจนเป็นที่พอใจได้ว่าสินค้าหรือรายการนั้นถูกต้องและครบถ้วนหากหลักฐานดังกล่าวไม่เพียงพอต่อการตรวจสอบกรมวิชาการเกษตรอาจส่งเจ้าหน้าที่ไปตรวจสอบหรือขอเอกสารหลักฐานเพิ่มเติมทั้งนี้ผู้ประกอบการต้องให้ความร่วมมือในการอำนวยความสะดวกหรือให้คำชี้แจงแก่เจ้าหน้าที่ตามสมควรหากไม่ให้ความร่วมมือในการอำนวยความสะดวกหรือไม่ให้คำชี้แจงแก่เจ้าหน้าที่ตามที่ร้องขอเกี่ยวกับการปฏิบัติหน้าที่ในการตรวจสอบข้างต้นให้สันนิษฐานว่าสินค้าที่ยื่นขอใบอนุญาตนั้นไม่ถูกต้องตามที่กฎ ระเบียบ ประกาศกำหนดไว้(๔)ในวันขอรับใบอนุญาตหรือหนังสือสำคัญการดำเนินการผู้ประกอบการจะต้องส่งมอบเอกสารที่ใช้ประกอบการขอใบอนุญาตแต่ละฉบับตามที่กรมวิชาการเกษตรกำหนดเว้นแต่ในกรณีที่ผู้ประกอบการจัดส่งข้อมูลและหลักฐานในรูปของข้อมูลอิเล็กทรอนิกส์โดยมีลายมือชื่ออิเล็กทรอนิกส์เป็นส่วนประกอบตามหลักเกณฑ์และวิธีการที่กำหนดในกฎหมายว่าด้วยธุรกรรมทางอิเล็กทรอนิกส์ข้อ๖ กรณีที่มีเหตุขัดข้องทำให้กรมวิชาการเกษตรไม่สามารถดำเนินการออกใบอนุญาตหรือหนังสือสำคัญการดำเนินการทางอิเล็กทรอนิกส์ตามประกาศนี้ได้ให้ผู้อำนวยการสำนักหรือเจ้าหน้าที่ที่ได้รับมอบหมายให้ออกใบอนุญาตหรือหนังสือสำคัญการดำเนินการเป็นผู้พิจารณาดำเนินการโดยวิธีการอื่นข้อ๗ กรณีที่ไม่เป็นไปตามหลักเกณฑ์วิธีการ และเงื่อนไขในประกาศนี้ ให้เป็นไปตามที่อธิบดีกรมวิชาการเกษตรวินิจฉัยข้อ๘ บรรดาประกาศ ระเบียบ ข้อบังคับและคำสั่งอื่นในส่วนที่ได้กำหนดไว้แล้วในประกาศนี้หรือซึ่งขัดแย้งกับความในประกาศนี้ให้ใช้ประกาศนี้แทนข้อ๙ ผู้ประกอบการที่ได้ขึ้นทะเบียนเป็นสมาชิกระบบการให้บริการทางอิเล็กทรอนิกส์อยู่ก่อนวันที่ประกาศนี้มีผลบังคับใช้ให้ความเป็นสมาชิกภาพดำรงอยู่จนกว่าจะหมดอายุทะเบียนประกาศ ณ วันที่ ๑๔มิถุนายน พ.ศ. ๒๕๕๙สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. บัญชีแนบท้ายประกาศพิกัดศุลกากรและรหัสสถิติของสินค้าที่ต้องมีใบอนุญาต/ใบรับรองของกรมวิชาการเกษตร เกี่ยวกับยางพารา(ดูข้อมูลจากภาพกฎหมาย)ปริยานุช/จัดทำ๒๕ พฤศจิกายน๒๕๕๙ชนิกา/ตรวจ๓๐ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๙ ง/หน้า ๔๒/๒๒ พฤศจิกายน ๒๕๕๙